
DR.30.10.2003 23 

 

  

 

pembangunan tidak berkembang kepada bidang industri pembuatan.  Sekiranya industri 
pembuatan terus dengan menunggu ciptaan orang lain, mereka tetap akan tertinggal di 
belakang dan akan merosot prestasi.  Kerajaan beriltizam untuk memperkenalkan insentif 
yang bersesuaian untuk menggalakkan dan memperbaiki S&amp;T serta keupayaan inovasi 
agar lebih banyak firma Malaysia berupaya membuat peralihan teknologi untuk menjadi 
pereka cipta.    

Kerajaan pada tahun ini telah melancarkan Dasar Sains &amp; Teknologi II bertujuan 
untuk menyediakan rangka kerja bagi menggalakkan langkah ini.  Dasar ini telah 
memperkenalkan beberapa dimensi baru dan penekanan untuk mengukuhkan penyelidikan 
serta kapasiti dan keupayaan teknologi, pengkomersialan hasil penyelidikan, pembangunan 
sumber manusia, memupuk budaya sains, inovasi dan keusahawanan di samping 
memastikan lebih banyak penerapan dan penggunaan teknologi berlaku.  Bagi 
meningkatkan lagi pengkomersialan, penemuan P&amp;P, langkah akan dilaksanakan untuk 
meningkatkan kadar penyebaran hasil penyelidikan yang dijalankan oleh institusi 
pendidikan awam dan universiti di samping meningkatkan kerjasama sektor awam dan 
swasta.  Saya ingin menyeru kepada sektor swasta untuk menyokong inisiatif kerajaan  
dengan melabur dalam P&amp;P dan bekerjasama dengan institusi pendidikan tinggi dan 
institusi penyelidikan. 

 Untuk memastikan penawaran sumber tenaga S&amp;T atau sains dan teknologi 
berkualiti yang mencukupi, pelajar terbaik akan digalakkan untuk mengikuti program dalam 
sains tulen, termasuk di peringkat selepas ijazah dan selepas doktor falsafah.  Biasiswa 
tambahan dan lain-lain bentuk bantuan kewangan akan disediakan untuk tujuan ini.  Kita 
akan juga terus melonggarkan prosedur untuk mengambil pekerja asing berkemahiran 
tinggi dalam sektor berintensifkan teknologi. 

 Bioteknologi telah dikenal pasti sebagai salah satu bidang penting yang akan 
menyumbang kepada peralihan Malaysia ke arah negara maju menjelang tahun 2020.  
Untuk menyokong pembangunan industri bioteknologi di Malaysia, tiga buah makmal 
sementara telah ditubuhkan, iaitu di bidang genomik dan biologi molekular di UKM, 
bioteknologi pertanian di MARDI dan nutraseutikal serta bioteknologi farmaseutikal di UPM.  
Di samping itu, usaha sama strategik dengan Massachusetts Institute of Technology di 
bawah Program Kerjasama Bioteknologi Malaysia-MIT telah menyediakan asas bagi 
mempercepatkan pembangunan keupayaan dan kapasiti P&amp;P tempatan dalam bidang 
bioteknologi. 

 Malaysia mempunyai potensi untuk dibangun sebagai sebuah hab serantau dan 
global bagi ICT dan multimedia.  Dalam tempoh kajian semula, kerajaan telah 
melaksanakan usaha bersepadu bagi mencapai matlamat ini.  Beberapa perubahan dasar 
telah dibuat untuk meliberalisasi dan menggalakkan persekitaran yang berdaya saing dan 
dinamik untuk pertumbuhan sihat bagi industri ICT dan multimedia.  Inisiatif ini telah berjaya 
merangsang pertumbuhan bagi pelbagai perkhidmatan yang mempunyai nilai ditambah 
yang tinggi, termasuklah aplikasi berasaskan suara, data dan teks dan juga pasaran untuk 
perhubungan berasaskan elektronik dan pusat data dalam negara. 

 Pelaburan kita dalam infrastruktur ICT berkualiti tinggi telah membantu 
meningkatkan daya tarikan Malaysia sebagai lokasi yang diutamakan untuk MNC 
menubuhkan ibu pejabat operasi, pusat perolehan antarabangsa, pusat pengagihan 
serantau, pusat logistik bersepadu, dan pusat P&amp;P.  Bagi mempercepat pembangunan 
Malaysia sebagai hab ICT, dalam tempoh kajian semula National ICT Strategic Roadmap 
akan disediakan, di samping memperluas infrastruktur telekomunikasi. 

 Koridor Raya Multimedia, yang telah dilancarkan tujuh tahun lalu telah berjaya 
mempergiatkan pembangunan industri yang berkait dengan ICT.  Pada akhir bulan 
September 2003, sebanyak 903 syarikat telah diberikan status MSC, termasuk 59 syarikat 
bertaraf dunia dan 277 syarikat milik asing.  Jumlah jualan syarikat bertaraf MSC telah 
meningkat kepada RM3.63 bilion pada tahun lepas dengan jualan eksport bernilai RM620 
juta. 

 Kita juga telah meletakkan rangka kerja bertaraf dunia dengan menggubal 
Undang-undang Siber dan menjadikan Cyberjaya dan Putrajaya sebagai bandar bestari 



pembangunan tidak berkembang kepada bidang industri pembuatan. Sekiranya industri pembuatan terus dengan menunggu ciptaan orang lain, mereka tetap akan tertinggal di belakang dan akan merosot prestasi. Kerajaan beriltizam untuk memperkenalkan insentif yang bersesuaian untuk menggalakkan dan memperbaiki S&T serta keupayaan inovasi agar lebih banyak firma Malaysia berupaya membuat peralihan teknologi untuk menjadi pereka cipta. Kerajaan pada tahun ini telah melancarkan Dasar Sains & Teknologi II bertujuan untuk menyediakan rangka kerja bagi menggalakkan langkah ini. Dasar ini telah memperkenalkan beberapa dimensi baru dan penekanan untuk mengukuhkan penyelidikan serta kapasiti dan keupayaan teknologi, pengkomersialan hasil penyelidikan, pembangunan sumber manusia, memupuk budaya sains, inovasi dan keusahawanan di samping memastikan lebih banyak penerapan dan penggunaan teknologi berlaku. Bagi meningkatkan lagi pengkomersialan, penemuan P&P, langkah akan dilaksanakan untuk meningkatkan kadar penyebaran hasil penyelidikan yang dijalankan oleh institusi pendidikan awam dan universiti di samping meningkatkan kerjasama sektor awam dan swasta. Saya ingin menyeru kepada sektor swasta untuk menyokong inisiatif kerajaan dengan melabur dalam P&P dan bekerjasama dengan institusi pendidikan tinggi dan institusi penyelidikan. Untuk memastikan penawaran sumber tenaga S&T atau sains dan teknologi berkualiti yang mencukupi, pelajar terbaik akan digalakkan untuk mengikuti program dalam sains tulen, termasuk di peringkat selepas ijazah dan selepas doktor falsafah. Biasiswa tambahan dan lain-lain bentuk bantuan kewangan akan disediakan untuk tujuan ini. Kita akan juga terus melonggarkan prosedur untuk mengambil pekerja asing berkemahiran tinggi dalam sektor berintensifkan teknologi. Bioteknologi telah dikenal pasti sebagai salah satu bidang penting yang akan menyumbang kepada peralihan Malaysia ke arah negara maju menjelang tahun 2020. Untuk menyokong pembangunan industri bioteknologi di Malaysia, tiga buah makmal sementara telah ditubuhkan, iaitu di bidang genomik dan biologi molekular di UKM, bioteknologi pertanian di MARDI dan nutraseutikal serta bioteknologi farmaseutikal di UPM. Di samping itu, usaha sama strategik dengan Massachusetts Institute of Technology di bawah Program Kerjasama Bioteknologi Malaysia-MIT telah menyediakan asas bagi mempercepatkan pembangunan keupayaan dan kapasiti P&P tempatan dalam bidang bioteknologi. Malaysia mempunyai potensi untuk dibangun sebagai sebuah hab serantau dan global bagi ICT dan multimedia. Dalam tempoh kajian semula, kerajaan telah melaksanakan usaha bersepadu bagi mencapai matlamat ini. Beberapa perubahan dasar telah dibuat untuk meliberalisasi dan menggalakkan persekitaran yang berdaya saing dan dinamik untuk pertumbuhan sihat bagi industri ICT dan multimedia. Inisiatif ini telah berjaya merangsang pertumbuhan bagi pelbagai perkhidmatan yang mempunyai nilai ditambah yang tinggi, termasuklah aplikasi berasaskan suara, data dan teks dan juga pasaran untuk perhubungan berasaskan elektronik dan pusat data dalam negara. Pelaburan kita dalam infrastruktur ICT berkualiti tinggi telah membantu meningkatkan daya tarikan Malaysia sebagai lokasi yang diutamakan untuk MNC menubuhkan ibu pejabat operasi, pusat perolehan antarabangsa, pusat pengagihan serantau, pusat logistik bersepadu, dan pusat P&P. Bagi mempercepat pembangunan Malaysia sebagai hab ICT, dalam tempoh kajian semula National ICT Strategic Roadmap akan disediakan, di samping memperluas infrastruktur telekomunikasi. Koridor Raya Multimedia, yang telah dilancarkan tujuh tahun lalu telah berjaya mempergiatkan pembangunan industri yang berkait dengan ICT. Pada akhir bulan September 2003, sebanyak 903 syarikat telah diberikan status MSC, termasuk 59 syarikat bertaraf dunia dan 277 syarikat milik asing. Jumlah jualan syarikat bertaraf MSC telah meningkat kepada RM3.63 bilion pada tahun lepas dengan jualan eksport bernilai RM620 juta. Kita juga telah meletakkan rangka kerja bertaraf dunia dengan menggubal Undang-undang Siber dan menjadikan Cyberjaya dan Putrajaya sebagai bandar bestari.